મુંબઈ: પુણેમાં ભીમા-કોરેગાંવ યુદ્ધની દ્વિશતાબ્દી ઉજવણી કાર્યક્રમ થયેલી હિંસાના મામલામાં દલિત નેતા જિજ્ઞેશ મેવાણી અને જવાહરલાલ નહેરુ યુનિવર્સિટીના વિદ્યાર્થી ઉંમર ખાલિદ સહિત નવ આરોપી વિરુદ્ધ ભડકાઉ ભાષણો કરવાના આરોપસર એફઆઈઆર દાખલ કરવામાં આવી છે. પુણે-દખ્ખણ પોલીસ સ્ટેશનમાં દાખલ કરવામાં આવેલા એફઆઈઆર અનુસાર આ બંને નેતાઓએ ભડકાઉ ભાષણ કર્યાં હતાં જેના કારણે કાર્યક્રમ દરમિયાન બંને સમુદાય વચ્ચે તંગદિલી અને હિંસા ભડકી ઊઠી હતી.